PRIMĂRIA  MUNICIPIULUI TIMIŞOARA                                                              AVIZAT:

SERVICIUL ADMINISTRARE FOND FUNCIAR                                               PRIMAR,

Nr. RE2006 – 1449/20.06.2006                                                   GHEORGHE  CIUHANDU






R E F E R A T

privind reactualizarea şi reactivarea Comandamentului Antiepizootic Local Timişoara

cu adoptarea noului  Program complex de măsuri pentru prevenirea şi combaterea gripei aviare pe raza municipiului Timişoara (completare la Programul de măsuri privind profilaxia şi combaterea bolilor infecto-contagioase de mare difuzibilitate). 


DIRECŢIA SANITARĂ VETERINARĂ ŞI PENTRU SIGURANŢA ALIMENTELOR  TIMIŞ (D.S.V.S.A.T) prin Adresele nr. 5027/15.05.2006 şi nr. 5658/25.05.2006, înregistrate la Primăria Municipiului Timişoara sub nr. SC2006 – 110763/02.06.2006, transmite, în vederea luării la cunoştinţă şi în vederea implementării măsurilor dispuse,  Deciziile nr. 79 şi 80 din 13.05.2006 şi  nr. 100 din 22.05.2006 emise de Comandamentul Antiepizootic Central.


 Potrivit Deciziei nr. 80/13.05.2006, ca urmare a evoluţiei gripei aviare pe teritoriul României, se activează Comandamentele Antiepizootice Judeţene şi Locale.  


D.S.V.S.A.T prin Adresa nr. 6823/15.06.2006 comunică faptul că în componenţa Comandamentului Antiepizootic Local Timişoara funcţia de secretar tehnic se va ocupa de dr. Lifa Sabin – medic veterinar zonal Timişoara, în locul d-lui Dr. Popescu Nicolae. Au intervenit modificări şi în ceea ce priveşte membrii comandamentului. Astfel, în şedinţa de comandament antiepizootic din data de 16.06.2006 s-a stabilit că, din componenţa comisiei să facă parte  şi dl. Spătaru Doru  - director executiv Poliţia Comunitară Timişoara  şi dl. Afrenie Mihaiţă – medic veterinar-consilier din cadrul Serviciului Administrare Mediu Urban al Primăriei Municipiului Timişoara şi un reprezentant de la Inspectoratul Judeţean de Jandarmi Timiş. 

      D.S.V.S.A.T.  a  înregistrat  la P.M.T. sub nr. RE2006 – 1449/20.06.2006  noul  „Program complex de măsuri pentru prevenirea şi combaterea gripei aviare în judeţul Timiş (completare la Programul de măsuri privind profilaxia şi combaterea bolilor infecto-contagioase de mare difuzibilitate) cu nr. 141/20.06.2006. 


Aplicarea măsurilor de prevenire şi combatere a bolilor transmisibile la animale  la nivelul municipiilor se face de către comandamentele antiepizootice municipale, care au aceleaşi sarcini şi răspunderi pe teritoriul respectiv ca şi comandamentele judeţene, cărora le sunt subordonate (art. 3 din Norma sanitară veterinară şi pentru siguranţa alimentelor privind măsurile generale pentru prevenirea şi combaterea bolilor infectocontagioase şi parazitare la animale, aprobată prin Ordinul nr. 26/03.02.2005). 


Potrivit prevederilor art. 26, alin. 4 din Ordonanţa Guvernului nr. 42/2004 privind organizarea activităţii sanitar-veterinare şi pentru siguranţa alimentelor, aprobată prin Legea nr. 215/27.05.2004, cu modificările şi completările ulterioare, comandamentele antiepizootice se constituie prin hotărâre a consiliului local şi sunt formate din conducători ai unităţilor de pe teritoriul respectiv şi alte persoane cărora le revin sarcini în aplicarea măsurilor de control.


Ţinând cont de cele arătate mai sus, pentru sprijinirea acţiunilor de luptă împotriva bolilor transmisibile ale animalelor, solicităm emiterea unei hotărâri privind reactualizarea şi reactivarea Comandamentului Antiepizootic Local, în componenţa stabilită în Anexa nr. 1, şi adoptarea Programului complex de măsuri pentru prevenirea şi combaterea gripei aviare pe raza municipiului Timişoara (completare la Programul de măsuri privind profilaxia şi combaterea bolilor infecto-contagioase de mare difuzibilitate)  – Anexa nr. 2.


 De acord,


Pt. SECRETAR,                                                                          ŞEF SERVICIU,

       SIMONA  DRĂGOI                                                                          EDITH  SAS 

       MIHĂIŢA  AFRENIE

VIZAT SERVICIUL JURIDIC,

          MIRELA  LASUSCHEVICI

